google/wiki40b huggingface dataset:
Šviečiantis akmuo

Istorija

Pirmieji šviečiantys akmenys buvo sukurti apytikriai 1996 m. Vokietijoje, tačiau turėjo didelį trūkumą: į polimerinę grindinio trinkelę įmontuota halogeninė lemputė perkaisdavo ir perdegdavo.
Antros kartos šviečiantys akmenys atsirado maždaug 2002 m., kai vietoj lemputės imta naudoti šviesos diodus (LED). Dauguma gamintojų (ypač iš trečiojo pasaulio šalių) produkto nebevysto, pardavinėja tokio tipo šviečiančiuosius akmenis.
Naujausi (trečios kartos) šviečiantys akmenys būna net su „šviesos muzika" (ritmingai mirksi pagal muzikos įrašus), o apšvietimo spalvą ir šviesos efektus keičia reaguodami į nuotolinio pulto komandą. Kokybiški šviečiantys akmenys visiškai imituoja tikro akmens išvaizdą ir dieną šaligatvyje arba takelyje niekuo nesiskiria nuo tikrų akmenų. Dieną šaligatvyje įmontuoti kokybiški „šviečiantys akmenys" neturi būti lengvai atskiriami dėl panašumo į stiklo luitelius.

Paskirtis

Dažniausiai šviečiantys akmenys įmontuojami pakaitomis su įprastomis grindinio trinkelėmis. Sutemus jie žymi taką ir tarnauja kaip dekoro elementas. Naujausi šviečiantys akmenys dieną išvaizda niekuo nesiskiria nuo įprastų trinkelių arba natūralių lauko akmenų (žr. nuotrauką viršuje).

Kritika

Šiuo metu tai prabangos prekė dėl didelės kainos.
Vikentijus Pašukanis

Vikentijus Pašukanis (rus. Викентий Викентиевич Пашуканис; 1879 m. Maskvoje – 1920 m. sausio 13 d.) – rusų simbolistų leidyklos „Musaget“ sekretorius, leidėjas, po Spalio revoliucijos – muziejininkystės organizatorius.

Biografija

Jo tėvas, iš Kauno kilęs lietuvis, gimnazijoje dėstė matematiką. Baigė Maskvos universiteto matematikos fakultetą, o po to dirbo akcizų (mokesčių) valdininku. Vėliau paliko tarnybą ir nuo 1914 m. tapo „Musaget“ leidyklos atsakinguoju sekretoriumi ir komercinės dalies vedėju. Vedė derybas su Aleksandru Bloku dėl jo raštų leidimo. 1915–1917 m. A. Blokas V. Pašukaniui parašė 14 laiškų. 1915 m. gegužę siūlė reorganizuoti leidyklą, nes „Musageto“ vyriausiasis redaktorius Emilijus Metneris prasidėjus karui liko izoliuotas Ciuriche, bet pasiūlymas liko nepriimtas.
1915 m. organizavo savo leidyklą, kuri iki 1918 m. leido knygas su logotipu „Издание В. В. Пашуканиса“ ('V. Pašukanio leidinys'). Buvo vienas pagrindinių Igorio Severianino (Игорь Северянин) leidėjų, taip pat leido Konstantino Balmonto (Константин Дмитриевич Бальмонт), Andrejaus Belo (Андрей Белый) darbus.
1918 m. tapo RTFSR Švietimo liaudies komisariato Muziejų skyriaus darbuotoju. Kaip muziejų skyriaus emisaras užsiiminėjo meno kūrinių Rusijos didikų dvaruose įvertinimu. Apsaugojo nuo išgrobstymo Radvilų meninę kolekciją netoli Bobruisko, grafo I. Paskevičiaus-Erivanskio dvarą Gomelyje.
1919 m. pabaigoje buvo apkaltintas kontrrevoliucine veikla ir suimtas. Nežiūrint į N. Trockajos (L. Trockio žmonos) paramą, VČK trejeto buvo nuteistas sušaudyti. Vėliau, po mirties, buvo reabilituotas.
2005 m. telekompanija „Gomel“ (Гомель) nufilmavo 26 min. trukmės dokumentinį filmą „Vikentijaus Pašukanio tragedija“ (Трагедия Викентия Пашуканиса).
V. Pašukanio pusbrolis Eugenijus Pašukanis (Евгений Брониславович Пашуканис) buvo žinomas valstybės ir teisės teoretikas, TSRS justicijos liaudies komisaro pavaduotojas.
Berbankas

Istorija

Miestas įkurtas 1887 m. gegužės 1 d. ir pavadintas prieš tai čia gyvenusio daktaro ir verslininko Deivido Berbenko garbei. Iki 1889 m. miesto ekonomiką smarkiai paveikusio Los Andželo nekilnojamo turto burbulo sprogimo, pagrindines lėšas miestas gaudavo iš žemės ūkio produkcijos eksporto kompanijos „Southern Pacific Transportation“ geležinkeliu, nutiestu 1876. 1911 m. gyvenvietei buvo suteiktas miesto statusas. Prasidėjus industrializacijai gyventojų skaičius pradėjo augti ir apie 1930 m. pasiekė 16 662. Daugiausiai pelno nešė sunkvežimių ir ypač lėktuvų gamyklos, tokios kaip „Lockheed Corporation“. 1950 m. jau gyveno 78 577 gyventojų.
Draginių apylinkė

Istorija

Apylinkė įsteigta po 1940 m. lapkričio 12 d., LKP CK patvirtinus Lietuvos TSR Aukščiausiosios Tarybos Prezidiumo įsaką dėl vykdomųjų komitetų sudarymo. Iki 1941 m. birželio 22 d. dirbo laikinasis vykdomasis komitetas. 1945 m. sausio 26 d. Lietuvos TSR Aukščiausiosios Tarybos Prezidiumo įsaku „Dėl sudarymo vietinių valstybės valdžios organų Lietuvos TSR apskrityse, miestuose, valsčiuose, miesteliuose ir apylinkėse“ apylinkės vykdomojo komiteto veikla atkurta. Pirmieji surežisuoti rinkimai į apylinkės deputatų tarybą įvyko 1948 m. sausio 18 d. Septynių deputatų tarybai, renkamai kas pustrečių metų, vadovavo apylinkės vykdomojo komiteto pirmininkas.
Panaikinta 1954 m. gegužės 25 d. prijungiant prie Klaišių apylinkės ir Papilės apylinkės.
Asfaltas

Asfaltas (gr. ἄσφαλτος, asphaltos 'kalnų derva') – tąsus, juodas smulkiųjų mineralinių medžiagų ir bitumo mišinys. Asfaltbetonis, gaminamas su smėliu sumaišius asfaltą, naudojamas kelių dangai, hidroizoliacijai.
Gamtinis asfaltas gana retas, jis susidaro iš negiliai esančios naftos išgaravus lengvosioms frakcijoms. Tokiame asfalte yra 30-40 % bitumo, asfaltas kaupiasi klinties, smiltainio, dolomito plyšiuose, įdubose. Telkinių yra Venesueloje, Kanadoje, Prancūzijoje, Trinidade ir Tobage, Jordanijoje, Rusijoje.
Asfaltinės uolienos (2-20 % bitumo) pasitaiko dažniau, toks asfaltas susidaro bitumui susimaišius su uolienomis.
Smulkiai sumaltas uolienas (klintį) sumaišant su naftos bitumu, gaunamas dirbtinis asfaltas, kurio sudėtyje yra 5-12 % bitumo.

Panaudojimas

Gamtinis asfaltas naudotas senovės Artimųjų Rytų valstybėse kaip plytas ar akmenis rišanti medžiaga, taip pat laivų priežiūrai. Senovės Egipte asfaltas naudotas balzamuojant mumijas.
Tolimuosiuose Rytuose asfaltas lėtai virintas, kad būtų išgarintos kai kurios dalelės. Gauta medžiaga atvėsusi įgaudavo kietą pavidalą, naudota hidroizoliacijai, taip pat kuriant skulptūras.
Šiais laikais asfaltas daugiausiai naudojamas keliams tiesti.
Dmochi Glinkų valsčius

Istorija

Lenkijos Kongreso karalystės laikais valsčius priklausė Lomžos gubernijos, Mazovijos Ostruvo apskričiai. 1870 m. spalio 13 d. prie valsčiaus buvo prijungtas Čiževo kaimas.1927 m. spalio 1 d. valsčius priskirtas iš Mazovijos Ostruvo apskrities į Mazovijos Vysokio apskritį. Valsčius panaikintas 1949 m. sausio 1 dieną. Valsčiaus kaimai buvo priskirti Čiževo valsčiui.
John Kundla

John Kundla (1916 m. liepos 3 – 2017 m. liepos 23 d.) – JAV krepšinio treneris.
Pirmasis Mineapolio „Lakers“ vyriausiasis treneris. J. Kundla per 6 pirmus NBA sezonus „Lakers“ komandą net penkis kartus atvedė į NBA viršūnę. 1996 m. renkant NBA 50-mečio Visų laikų komandą Kundla buvo atrinktas tarp 10 geriausių NBA vyr. trenerių.
Savo karjerą treneris pradėjo Minesotos universitete. Po 1958 metų sezono buvo nusprendęs baigti trenerio karjerą, bet „Lakers“ vadovai jį prikalbino grįžti vieneriems metams, vėliau devynerius metus dar treniravo Minesotos universiteto komandą.
Pašvitinio pagrindinė mokykla

Istorija

Pašvitinio mokykla įsteigta 1802 m. Tačiau tik 1934 m. įkurta pradinė mokykla, kuri 1957 m. reorganizuota į vidurinę mokyklą. 1976 m. iškilo naujas vidurinės mokyklos pastatas. 2001 m. mokykla reorganizuota į pagrindinę. 2003 m. baigti mokyklos renovacijos darbai.
Butrimonių Anos Krepštul gimnazija

Istorija

1910 m. Butrimonių kaime įkurta mokykla. 1970 m. reorganizuota į aštuonmetę mokyklą. 1972 m. reorganizuota į vidurinę mokyklą. 1985 m. mokykla įsikuria naujame pastate. 2008 m. mokyklai suteiktas Šalčininkų rajono garbės pilietės, menininkės Anos Krepštul vardas.
2013 m. Europos krepšinio čempionatas

Antrasis etapas

Į šį etapą pateko po tris geriausias komandas iš kiekvienos pirmojo etapo grupės. Keturios geriausios komandos iš kiekvienos antrojo etapo grupės patenka į ketvirtfinalius.

Ekonomika

Čempionato transliacijas stebėjo iki 182 mln. žiūrovų. Akredituoti 1400 žiniasklaidos atstovai. Įvairiais skaičiavimais Eurobasket 2013 rengimas Slovėnijos ekonomikai atnešė 32 milijonų eurų naudą. Tai tris kartus mažesnis naudingumas palyginus su Eurobasket 2011 vykusiame Lietuvoje.
Variklinė alyva

Variklinė alyva naudojama vidaus degimo variklių tepimui.
Gaminama mineralinė, pusiau sintetinė ir sintetinė variklio alyva.

Klampumo laipsniai

Automobilių inžinierių draugija (SAE) sukūrė variklių alyvų klasifikavimo skaitmeninę kodų sistemą pagal jų klampumo charakteristikas.
Variklių alyvų kokybės klasifikacijos:
klasifikacija pagal ACEA – Europos klasifikacija;
klasifikacija pagal API – civilinė Amerikos klasifikacija;
klasifikavimas pagal ILSAC – Tarptautinio standartų ir tepalų patvirtinimo komiteto klasifikacija;
variklių gamintojų, pvz., Mercedes-Benz (MB), Volkswagen (VW), Volvo, MAN, Ford, Japonijos automobilių standartų organizacijos (JASO) ir kt.

Kokybės standartai

Europos automobilių gamintojų asociacijos ACEA klasifikacija išskiria benzininių variklių, pažymėtų raidėmis "A", dyzelinius variklius, pažymėtus raidėmis "B", dyzelinius variklius keleiviniuose automobiliuose su DPF (ir benzininiais varikliais, kuriems reikalingi aliejai su mažu arba vidutiniu sulfato pelenų kiekiu), standartus, pažymėtus raidėmis „C“ ir dyzeliniais varikliais sunkiasvorėse krovininėse transporto priemonėse, pažymėtose raidėmis „E“.

Gamintojai

„Castrol“, „Neste Oyj“, „Shell“ ir daugelis kitų.
Sveikas žmogus

Sveikas žmogus – informacinis mėnesinis leidinys (žurnalas) Lietuvos medikams ir farmacininkams, ėjęs nuo 1995 m. rugsėjo 25 d. iki 2013 m. Kaune.

Istorija

Laikraštį leido Nervų sistemos tyrimų centras, nuo 1997 m. žurnalą – UAB „Sveikatingumo ir medicinos reklamas centras“, dab. UAB „Sveikas žmogus“. Tiražas 1995 m. – 5000 egz., 1997 m. – 6000 egz.  Gydytojams leidžiamas žurnalas „Gydymo menas“, o „Sveikas žmogus“ tapo žurnalu visuomenei. Nuo 2003 m. tai ir televizijos bei nuo 2006 m. vasario mėn. – radijo laidos ir interneto portalas.
Monetos apvadas

Monetos apvadas, kartais rantelis (angl. rim; rus. буртик) – monetos averso ir/ar reverso kraštu einantis iškilas „bortelis“. Apsaugo monetos puses nuo dilimo.
Kartais gurtas ir/ar apvadas reljefiškai apdirbamas, kad aklieji pagal jų reljefą atskirtų apčiuopiamą monetą.
Shaheen Asmayee FC

Istorija

Klubas buvo suformuotas 2012 m.
Vokietijos futbolo lygos taurė

Vokietijos futbolo lygos taurė – turnyras, vykstantis nuo 1973 m. Vokietijoje pasibaigus šalies pirmenybių sezonui. Jame dalyvaudavo 4 stipriausi Bundeslygos klubai, taurės laimėtojas ir 2-osios bundeslygos nugalėtojas. Turnyras įkurtas vietoje Vokietijos futbolo supertaurės, bet po 2007 m. nebevyksta.
Romualdas Murauskas

Biografija

Boksavosi mėgėjų pussunkio svorio kategorijoje. Jo treneriais buvo Leonas Misiūnas, Antanas Zaboras, Algirdas Šocikas.
Naujikai (Raudėnai)

Aplinkinės gyvenvietės

Šilėnai (Raudėnai) – 2,1 kmLeičiai (Šiauliai) – 1,3 kmKURŠĖNAI – 12 km
Pūšiliai] – 2 kmNumšiai – 1,4 kmŠIAULIAI – 32 km
Šilėnai II – 1 kmLieplaukis – 1,7 kmTarutės – 0,8 kmPadvarninkai (Kuršėnai) – 2,6 km
Operetė

Operetė (it. operetta 'maža opera') – sceninis muzikinis veikalas; žaismingo siužeto vaidinimas su muzika ir šokiais.
Operetė dažnai vadinama muzikine komedija, nes panaši į komiškąją operą (daug operai būdingų formų − uvertiūra, arijos, ansambliai, chorai), vodevilį.

Operetės istorija

Operetė atsirado XIX a. viduryje Prancūzijoje. Jos pradininkai kompozitoriai Ž. Ofenbachas (Jacques Offenbach) („Orfėjas pragare“, „Gražioji Elena“) ir F. Hervė Paryžiuje atidarė operetės teatrus ir statė savo pačių kūrinius.
Savitos operetės mokyklos susiformavo XIX a. 7 dešimtmetyje Vienoje ir Londone. Nuotaikingu sąmojumi, liaudiška melodinga muzika ypač pagarsėjo Vienos kompozitorių J. Štrauso (sūnaus) (Johann Strauss, Jr.) („Vienos kraujas“), F. Leharo (Franz Lehár) („Linksmoji našlė“), O. Štrauso (Oscar Straus), I. Kalmano (Emmerich Kálmán) („Bajaderė“) operetės.
Lietuvoje pirmąsias operetes sukūrė M. Petrauskas. Jis parašė dvi dešimtis įvairių siužetų operečių. Kompozitoriaus operetes statė Vilniuje, Kaune ir kituose didesniuose Lietuvos miestuose. Kompozitoriaus kūriniai buvo nesudėtingi, skirti saviveiklininkų pajėgoms, neišplėtotos veikėjų muzikinės charakteristikos, nesudėtinga muzikinė kalba. Operečių orkestro partijos neišliko.
Geidžiant Džulijos

Turinys

Jaunas rašytojas Emilijo, gyvenantis su seserimi Amalija, susipažįsta su įspūdinga gražuole Džulija, kurią netrunka įsimylėti. Paslaptinga mergina lengvai apsuka jam galvą, tačiau buvimas kartu reiškia priimti jos žaidimo taisykles, susitaikyti su tuo, kad ji tuo pačiu metu gali susitikinėti ir su kitais vyrais. Mėgindamas būti su ja, Emilijo atstumia savo seserį ir sugriauna savo paties gyvenimą, tačiau tai nesulaiko Džulijos, kuomet ši nusprendžia jį palikti. Emilijo negali su tuo susitaikyti ir jo atkaklumas duoda rezultatą, tačiau tada nusižudo Amalija, kuri jaučiasi brolio atstumta. Galiausiai Emilijo apsisprendžia ir palieka Džuliją, kuri dabar jau nori likti su juo...
Juodoji rinka

Juodoji rinka – rinkos dalis, neįtraukiama į oficialiąją ekonominę statistiką, siekiant (nu)slėpti ūkinę veiklą, privalomą deklaruoti, vengiant mokesčių bei dėl kitų paskatų bei priežasčių.

Priežastys

Per dideli mokesčiai. Mokesčiams išaugus iki 1/3 gaunamo pelno, šešėlinei ekonomikai formuotis sudaromos palankios sąlygos. Mokesčiai gali būti didesni siekiant sumažinti kai kurių prekių (pavyzdžiui, alkoholio, tabako) naudojimą ar apsaugoti valstybės rinką nuo pigesnių importuojamų prekių. Mokesčiai gali būti pakelti padidėjusioms valstybės išlaidoms padengti (neprotingi projektai, dideli valstybinio sektoriaus atlyginimai ir pan).
Mokesčių deklaravimo, surinkimo problemos atsiranda mažose įmonėse, kur dirba keli ar net vienas darbuotojas, ypač jei mažmeniškai parduodamos prekės ar teikiamos paslaugos. Čia nesudėtinga nuslėpti apyvartą. Dėl šios priežasties atsiradusią šešėlinę ekonomiką kovojama apmokestinant visus asmenis vienodu mokesčiu, diferencijuojant pagal jų veiklos rūšį, neįgalumą, amžių. Asmuo, norintis vykdyti ūkinę veiklą, turi įsigyti verslo liudijimą.
Valstybėje uždrausta veikla atsiranda kuomet valstybė uždraudžia verstis kokia nors veikla ar prekiauti tam tikromis prekėmis: lošimai, prostitucija, narkotikų prekyba, prekyba ekologinių reikalavimų neatitinkančiomis prekėmis, prekyba prekėmis valstybės, kuriai taikoma ekonominė blokada ir pan.
Valstybės prekybos ar kainų kontrolė dėl vienų ar kitų priežasčių valstybė pradeda kontroliuoti kainas ar prekybą, dažniausiai ribodama kainų augimą. Esant infliacijai ir neaugant kainoms didėja prekių vartojimas, o įmonės stengiasi jų negaminti, todėl atsiranda prekių trūkumas. Stabiliose ir nereguliuojamą ekonomiką turinčiose valstybėse dažniausiai spaudoje aptariami bilietų į teatrus ir varžybas perpardavinėtojai. Kartais jų trūkumas sudaromas dirbtinai siekiant bilietus parduoti juodojoje rinkoje.
Juodosios rinkos atsiradimą ir lygį taip pat sąlygoja ir žmonių požiūris į mokesčių mokėjimą. Yra laikoma, kad Lietuvoje juodoji rinka sudaro nuo 5 iki 10 nuošimčių nuo visos ekonomikos.
Žadgailai

Istorija

Tarpukario rašytiniuose šaltiniuose minima, jog Vaitkevičiaus sklype, Lenkės kalvos pustomame smėlyje, randama žmonių kaulų ir archeologinių radinių. 1988–1989 m. buvo vykdomi archeologiniai kasinėjimai prie Saldiškės pelkės ir Lenkės kalvos, vadovaujami A. Malonaičio. Aptiktos amatų dirbtuvės liekanos, bet tiksli kapinyno vieta taip ir neaptikta.
Orijų raštas

Raštas

Orijų raštas naudoja tą patį sudarymo principą, kaip ir kiti brahminiai raštai: grafemos pagrindas yra priebalsė, balsės žymimos diakritikais (išskyrus einančias pradžioje bei hiatus), priebalsių samplaikoms sudaromos ligatūros arba panaudojama virama.
Kapitonas (Karališkasis laivynas)

Kapitonas (angl. captain) – D. Britanijos Karališkojo laivyno vyresniojo karininko laipsnis, aukštesnis už komanderio, žemesnis už komodoro laipsnį. NATO rangų kodas OF-5. Ekvivalentiškas armijos pulkininko laipsniui. Atitinka Lietuvos laivyno jūrų kapitono laipsnį. 
Šis laipsnis anglų kalboje sutrumpintai žymimas Capt. arba, kartais, Capt. RN, kad skirtųsi nuo keliais lygiais žemesnio armijos kapitono (angl. captain). 
D. Britanijos Karališkajame laivyne angl. captain reiškia ne tik karinio laipsnį, bet ir bet kurį laivui vadovaujantį karininką (laivo kapitoną).
Laivyno karininkai, turintys kapitono laipsnį, tarnauja ne tik laivuose, bet laivyno bazėse krante bei kitose karinėse institucijose.

Skiriamieji ženklai

Kapitono skiriamieji ženklai yra ant rankogalių užsiūti auksiniai galionai – 4 žiedai, viršutinis su kilpa.
Čonė

Istorija

Miestas įkurtas 1735 m. kaip Villa de San Cayetano de Chone.
Neptūnalijos

Neptūnalijos (lot. Neptunalia) – archaiška dviejų dienų šventė vandenų dievo Neptūno garbei, švęsta Senovės Romoje per vasaros karščius ir sausras, manoma, liepos 23 d. Tai buvo viena iš dies comitiales, kai piliečių komitetai galėdavo balsuoti civiliais ar kriminaliniais klausimais.
Senoviniuose kalendoriuose šią šventę žymėdavo kaip Nept. ludi et feriae ar Nept. ludi, pagal ką Leonhard Schmitz padarė išvadą, kad šventė būdavo švenčiama žaidimais (lot. ludi). Apie šventės ceremonijas nieko nežinoma, išskyrus tai, kad žmonės iš šakų ir lapų statydavo trobeles (umbrae), kuriose galbūt puotaudavo, gerdavo ir pramogaudavo.
Lionhead Studios

Istorija

„Lionhead“ veiklą pradėjo atsiskyrusi nuo buvusios kompiuterinių žaidimų gamintojos „Bullfrog“, kurią taip pat įkūrė P. Molino. Įmonė buvo pavadinta Marko Veblio žiurkėno, kuris mirė praėjus nedaug laiko po to, kai studijai buvo suteiktas šis pavadinimas, atminimui.
2001 m. „Black & Whit“e, dievo žaidimas, apimantis dirbtinio gyvenimo, strateginio ir muštynių žaidimo žanrus, buvo išleistas bendrovės „Electronic Arts“.
2002 m. sausio 22 d. pasirodė „Black and White“ papildymas pavadinimu „Black & White: Creature Isle“.
2004 m. įmonė išleido sėkmingiausią žaidimą – „Fable“. Parduota daugiau nei 2 mln. vienetų. Tuo metu tai buvo perkamiausias Xbox žaidimas.
2005 m. „Lionhead“ išleido „Fable“ papildymą – „Fable: The Lost Chapters“, žaidimus „The Movies“ ir „Black & White 2“.
2006 m. birželio mėn. įmonę įsigijo bendrovė „Microsoft Game Studios“. Taip pat 2006 m. pasirodė kompanijos sukurtas antrasis „Black & White“ papildymas – „Black & White 2: Battle of the Gods“ bei „The Movies“ papildymas – „The Movies: Stunts & Effects“.
2008 m. buvo išleistas „Fable II“. 2010 m. kovo 11 d. duomenimis, „Fable II“ parduota apie 3,5 mln. vnt. ir jis kol kas yra perkamiausias RPG žanro Xbox 360 žaidimas.
2016 m. balandžio 29 d. „Lionhead Studios“ buvo uždaryta. Prabėgus keliems mėnesiams po studijos uždarymo du vieni svarbiausių darbuotojų (Webley ir Gary Carr, „Lionhead“ kūrybos direktorius), įsteigė studiją „Two Point Studios“.

Žaidimų atšaukimai

„Lionhead“ sulaikė daug kritikos dėl žaidimų išleidimo datų nukėlimų ar visiškų atšaukimų. Viena priežasčių – kūrėjai nepajėgia įgyvendinti ambicijų. Bene daugiausiai laiko sugaištama prie veikėjų dirbtinio intelekto, kas ir įtakoja žaidimų išleidimo nukėlimus. Kita – finansavimo nepakankamumas. Peter Molyneux dažnai pranešdavo kuriamų produktų išleidimo datas dar pačioje pradžioje. Tai sukeldavo fanų nepasitenkinimą ir kitokias problemas. Pvz., „Black & White“ buvo nukeltas net kelis kartus, panašiai įvyko ir su „The Movies“.
Ledynmetis

Pagrindiniai ledynmečiai

Per visą Žemės istoriją buvo mažiausiai keturi ledynmečiai. Pats pirmasis ir daugiau hipotetinis įvyko prieš 2300–2700 mln. metų ankstyvame proterozojuje. Kitas ledynmetis, galbūt pats didžiausias, įvyko prieš 600–800 mln. metų (kriogenio periodas). Tuometinis superkontinentas Rodinija buvo uždengtas storu ledo sluoksniu, užšalo vandenynai. Šis Žemės vystymosi etapas dar vadinamas „sniego gniūžtės“ etapu (pagal panašumą į sniego gniūžtę). Kiek mažesnis ledynmetis vyko vėlyvojo ordoviko metu prieš 430–460 mln. metų. Didesni poliariniai ledynai buvo karbono ir ankstyvojo permo metu prieš 260–350 mln. metų.

Kita

Informacija apie buvusius ledynmečius surenkama gana įvairiai. Ieškoma specifinių reljefo formų, uolienų, analizuojami ledo gręžinių duomenys ir kt.
Duonienė

Duonienė – saldi šalta sriuba, gaminama iš duonos ir vandens, pagardinant ją kitais maisto produktais.
Valgoma šalta. Atgaivina karštomis vasaros dienomis.

Gaminimas:

Į verdantį vandenį smulkiai sutrupinti duoną ir keletą minučių pavirinti, kol duonos gabaliukai išsileis ir sutirštės. Po to dėti cukrų, o jam ištirpus, suberti smulkiais gabaliukais supiaustytą sūrį, vanilinį cukrų. Po 1-2 min. nukelti nuo ugnies, atšaldyti. Norint skystesnės, įpilama daugiau vandens.
Lietuvos išlaisvinimo komitetas

Istorija

Steigiamasis LIK posėdis įvyko 1945 m. rugsėjo 16 d. Marijampolės valsčiaus Skardupių kaimo klebonijoje. Nustatyta komiteto sudėtis: pirmininkas Liudvikas Butkevičius, pavaduotojai Leonas Taunys-Kovas ir Antanas Ylius, nariai – Vytautas Bacevičius-Vygandas, Jonas Pileckis-Brokas, Vytautas Radzevičius-Vaidila. Nustatyti 6 partizanų apygardų veikimo plotai.
1945 m. spalio 21 d. Skardupiuose įvyko paskutinis LIK posėdis, spalio 22 d. Marijampolėje areštuota 17 LIK ir Tauro apygardos pareigūnų, LIK veikla paralyžiuota. Arešto išvengė J. Pileckis-Brokas, Albinas Ratkelis-Oželis ir majoras Zigmas Drunga-Šernas. L. Taunys-Kovas ir V. Bacevičius-Vygandas 1946 m. liepos 20-22 d. LTSR Karo tribunolo pripažinti kaltais ir nuteisti sušaudyti. Nuosprendis įvykdytas 1946 m. lapkričio 26 d. (arba 28 d.).
Volokolamskas

Istorija

1135 m. Laurentijaus metraštyje minima Voloko prie Lamos (Волок на Ламе) gyvenvietė. Pavadinimas kilo nuo čia buvusios valkos tarp Vološnios ir Lamos upių. Tai buvo svarbus prekybinis taškas pakeliui iš Naugardo į Maskvą ir Riazanę. XII a. dėl miesto kovėsi Naugardo ir Vladimiro kunigaikštystės. XIII a. miestą nusiaubė mongolų antpuoliai. XIV a. prijungtas prie Maskvos kunigaikštystės, Volokolamskas 1371 m. atlaikė Algirdo, 1382 m. Tochtamyšo antpuolius. 1398–1410 m. buvo pavaldus Švitrigailai. 1456–1513 m. tapo Voloko kunigaikštystės sostine. Vėliau vėl tapo Maskvos kunigaikštystės dalimi. XVIII a. miestą siaubė ATR antpuoliai. Vėliau tapo amatų centru, XIX a. klestėjo audimo pramonė. 1904 m. Volokolamską pasiekė geležinkelis. 1905 m. apylinkių valstiečiai paskelbė nepriklausomą Markovo Respubliką (1906 m. panaikinta).
1973 m. gruodį prie Volokolamsko nukrito iš Vilniaus į Maskvą skridęs lėktuvas, žuvo 6 ekipažo nariai ir 45 keleiviai
Kodiako salynas

Kodiako salynas (angl. Kodiak Archipelago) – salynas JAV, Aliaskos valstijoje, Aliaskos įlankoje, į pietus nuo žemyno. Ilgis 285 km, plotis 108 km. Bendras salyno plotas 13 890 km². Dauguma salų kalnuotos, apaugusios taiga. Kodiako salyne yra ~40 mažų ledynų. Pagrindinė sala – Kodiakas, kitos svarbesnės salos: Afognakas, Čirikovo sala, Aviečių sala, Semidų salos, Šujakas, Eglių sala.
Tiesos žodis (Kaunas)

Tiesos žodis – politikos, visuomenės ir literatūros laikraštis, leistas 1922 m. rugsėjo 20 d. – 1923 m. gegužės 11 d. Kaune.

Istorija

Leido ir redagavo Stasys Černiauskas. Ėjo triskart, nuo 1923 m. – dukart per savaitę. Krikščionių demokratų leidinys, skirtas rinkimų į Seimą kampanijai. Spausdino Mankienės spaustuvė ir Raidės spaustuvė Kaune. Išėjo 16 numerių.
Lietuvos Respublikos miškų ūkio ministerija

Lietuvos Respublikos miškų ūkio ministerija – Lietuvos Vyriausybės pagrindinė institucija, veikusi 1990–1996 m. ir atlikusi politiką Lietuvos miškų ūkio srityje, siekdama didinti miškų produktyvumą, jų apsauginę galią, racionaliai naudoti, atkurti ir saugoti visus miško išteklius, tenkinti šalies medienos bei kitų miško išteklių poreikį.

Istorija

Ministerija įkurta 1990 m. 1997 m. ji buvo prijungta prie Lietuvos Respublikos žemės ūkio ministerijos, kurioje pertvarkyta į Miškų ūkio departamentą.